stanford-oval/wikipedia huggingface dataset:
Ni no Kuni: Wrath of the White Witch
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 85/100
Arvostelupisteet
Julkaisu: Pisteet
IGN: 9.4/10
IGN on antanut pelille 9.4/10 arvostelussaan.
Peli on voittanut VGX palkinnon parhaan roolipelin kategoriassa.
Peli on voittanut Satellite Awards palkinnon kategoriassa Outstanding Role Playing Game.
Aiheesta muualla

Ni no Kuni: Wrath of the White Witch MobyGamesissa (englanniksi)
Ni no Kuni: Wrath of the White Witch Internet Movie Databasessa (englanniksi)
Kuningas Ubu

Alfred Jarryn laatima  Kuningas Ubun käsiohjelma.
Kuningas Ubu (ransk. Ubu roi) on Alfred Jarryn kirjoittama farssi, joka esitettiin ensi kerran vuonna 1896.
Näytelmän nimihahmo, Père Ubu, on mässäilevä, ahne ja julma henkilö, joka teurastaa Puolan kuninkaallisen perheen noustakseen valtaistuimelle. Ubu on valmis uhraamaan kenet tahansa päästäkseen päämääräänsä, mutta paljastuu lopulta pelkuriksi, kun hänen on pakko käydä taisteluun Puolan kuninkaan henkiin jäänyttä poikaa vastaan. Kuningas Ubun ulosteisiin ja ruoansulatukseen liittyvät viittaukset, ylimielinen tyyli ja karkea ranskan kieli herättivät pahennusta näytelmän ensi-illassa.
Kristiina Mäki

Kristiina Mäki –nimisiä henkilöitä ovat:
Kristiina Mäki (s. 1957), suomalainen laulaja
Kristiina Sasínek Mäki (s. 1991), suomalais-tšekkiläinen juoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kristiina Mäki”, voi hakea sivunnimihaulla, laajalla sivunnimihaulla tai tekstihaulla.
Kristiina Nisula

Kristiina Nisula (s. 1992) on suomalainen lumilautailija, joka osallistui AVA:lla näytettävään Iholla-sarjan 4:nteen tuotantokauteen . Hän toimii POW (Protect Our Winter Finland) lähettiläänä. POW pyrkii aktivoimaan toimimaan ilmastonmuutosta vastaan. Kristiina on lukenut itsensä ylioppilaaksi Vuokatin urheilulukion lumilautalinjalla ja opiskellut liikunnanohjaajaksi Rovaniemellä. Kristiina Nisula on ollut Suomen lumilautailun A-maajoukkueessa  vuosina 2014-2015, 2015-2016 ja B-maajoukkueessa vuosina 2017-2018. Nisula oli Suomen mestari crossissa vuonna 2017.
Kohtalokas syrjähyppy

| Kohtalokas syrjähyppy> Unfaithful |
| --- | --- |

Ohjaaja:  Adrian Lyne
Käsikirjoittaja:   Claude Chabrol  Alvin Sargent  William Broyles Jr. 
Tuottaja:   Adrian Lyne  Arnon Milchan  G. Mac Brown 
Säveltäjä:  Jan A. P. Kaczmarek
Kuvaaja:  Peter Biziou
Leikkaaja:  Anne V. Coates
Pukusuunnittelija:  Ellen Mirojnick
Pääosat:   Richard Gere  Diane Lane  Olivier Martinez  Erik Per Sullivan 
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  10. toukokuuta 2002
Kesto:  124 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kohtalokas syrjähyppy (Unfaithful) on Adrian Lynen ohjaama yhdysvaltalainen eroottinen draamaelokuva vuodelta 2002. Se perustuu ranskalaiseen elokuvaan Mies, nainen, rakastaja vuodelta 1968.
Kohtalokas syrjähyppy tuotti yli 119 miljoonaa dollaria. Elokuva sai sekalaisia arvosteluja, mutta Diane Lanen roolisuoritusta ylistettiin. Hän voitti National Society of Film Critics- ja New York Film Critics Circle -palkinnon parhaasta naispääosasta ja oli ehdolla Golden Globe- ja Oscar-palkintojen saajaksi.
Näyttelijät

| 0 | 1 | 2 |
| --- | --- | --- |
|  Richard Gere  | … |  Ed Sumner   |
|  Diane Lane  | … |  Connie Sumner   |
|  Olivier Martinez  | … |  Paul Martel   |
|  Erik Per Sullivan  | … |  Charlie Sumner   |
|  Michelle Monaghan  | … |  Lindsey   |
|  Chad Lowe  | … |  Bill Stone   |
|  Erich Anderson  | … |  Bob Gaylord   |
|  Kate Burton  | … |  Tracy   |
|  Margaret Colin  | … |  Sally   |
|  Željko Ivanek  | … |  Etsivä Dean   |
|  Gary Basaraba  | … |  Etsivä Mirojnick   |
|  Dominic Chianese  | … |  Frank Wilson   |
|  Michael Emerson  | … |  Josh   |
|  Joseph Badalucco Jr.  | … |  Konduktööri   |
Aiheesta muualla

Ebert, Roger: Unfaithful RogerEbert.com.  10.5.2002. Viitattu 28.5.2021. (englanniksi)
French, Philip: Unfaithful The Guardian.  9.6.2002. Viitattu 28.5.2021. (englanniksi)
Travers, Peter: Unfaithful RollingStone.  10.5.2002. Viitattu 28.5.2021. (englanniksi)
Nexuiz

| Nexuiz |
| --- | --- |

Kehittäjä:  Alientrap
Julkaisija:  Alientrap
Pelimoottori:  DarkPlaces
Julkaistu:  1 lokakuuta 2009
Lajityyppi:  ensimmäisen persoonan ammuntapeli
Pelimuoto:  moninpeli, yksinpeli
Ikäluokitus:  PEGI 16  USK 16 
Alusta:  Windows, Linux, Mac OS X
Lisenssi:  GNU General Public License
Jakelumuoto:  Tiedosto
Vaatimukset:  1 GHz Pentium III tai Athlon, 512MB RAM, GeForce 2 tai vastaava, 400 MB kovalevytilaa
Oheislaite:  Näppäimistö ja hiiri
Lisää peliartikkeleitaVideopelien teemasivulla
Infobox OK    : 
Nexuiz on Alientrap Softwaren kehittämä ensimmäisen persoonan ammuntapeli. Peli on ladattavissa internetistä ilmaiseksi ja koko pelin sisältö on avointa lähdekoodia, joka on julkaistu GNU GPL -lisenssin alaisena. Pelin ensimmäinen virallinen versio 1.0 julkaistiin 31 toukokuuta vuonna 2005, kun nykyinen versio 2.5.2 julkaistiin 1 lokakuuta 2009. Pelimoottorina toimii DarkPlaces, joka on ankarasti muokattu ja nykyaikaistettu Quake-pelimoottori.
Pelityyli

Nexuizin pelityyli on saanut runsaasti vaikutteita Quakesta sekä Unreal Tournamentista. Peli keskittyy pääsääntöisesti verkkopelaamiseen, mutta siinä on myös mahdollisuus yksinpeliin tietokoneohjattuja vastustajia vastaan. Pelillisesti Nexuiz on hyvin nopeatempoinen ammuntapeli, jossa kerätään futuristisia aseita ympäri kenttää ja pyritään ampumaan vastustajat ja suorittamaan pelimuodon määrittelemää tehtävää. Pelimuotoja on useita, kuten esimerkiksi "Deathmatch" sekä "Capture the Flag". Pelissä on myös useita virallisia karttoja, ja yhteisön tekemien karttojen myötä niiden lukumäärä nousee jopa satoihin. Nexuiz on myös grafiikan puolesta hyvin edistynyt, ja sitä pidetäänkin yhtenä kehittyneimmistä ja näyttävimmistä avoimen lähdekoodin peleistä.
IllFonic

Maaliskuussa 2010 julkistettiin, että Nexuizin alullepanija Lee Vermuilen oli myynyt oikeudet Nexuiz-tavaramerkkiin IllFonic-nimiselle pelitalolle. IllFonic kehittää Nexuiz-nimistä uutta kaupallista peliä, jonka on määrä ilmestyä vuoden 2011 aikana PlayStation Storeen, Xbox Live Arcadeen sekä Steamiin. Peliä kehitettiin alun perin DarkPlaces-pelimoottorille, mutta se vaihdettiin CryEngine 3:een. IllFonic viittaa alkuperäiseen Nexuiziin nykyään nimellä "Nexuiz Classic" tai "GPL Nexuiz". Alkuperäisen Nexuizin yhteisö ei kuitenkaan hyväksynyt tätä muutosta, sillä heidän mukaansa heidän työpanoksensa oli tuhottu. Tämän vuoksi yhteisö aloitti uuden pelin, Xonoticin kehittämisen Nexuizin pohjalta, joka on alkuperäisen GNU GPL -lisensoidun Nexuizin ideologinen seuraaja.
Aiheesta muualla

Wikimedia Commonsissa on kuvia tai muita tiedostoja aiheesta .
Nexuiz (Arkistoitu – Internet Archive) - IllFonicin Nexuizin sivusto
Nexuiz Classic (Arkistoitu – Internet Archive) - Nexuiz Classic
Xonotic — Xonotic
Kuningas Williamin saari

| --- | --- |
Muut nimet:  King William Island
Sijainti:  68°58′N, 97°14′W Nunavut Kitikmeotin alue Kanada
Saariryhmä:  Kanadan arktiset saaret
Vesialue:  Pohjoinen jäämeri 
Korkeimmat kohdat:  Mount Matheson (en), 137  m 
Pinta-ala:  13 111 km²
| --- | --- |
Asukasluku:  1 064
Asutuskeskukset:  Gjoa Haven (1 064)
muokkaa - muokkaa wikitekstiä - muokkaa Wikidataa
Kuningas Williamin saari, aiemmin Kuningas Williamin maa, Kuningas Vilhelmin maa (engl. King William Island) on saari pohjoisessa Kanadassa, Nunavutissa, Kitikmeotin alueella. Saaren pinta-ala on noin 13 111 km², se on 61. suurin saari maailmassa ja 15. suurin Kanadassa. Saarella on 1 064 asukasta, jotka kaikki asuvat saaren ainoassa kylässä, Gjoa Havenissa.
Saaren itäpuolella sijaitsevat James Rossin salmi, Raensalmi ja Boothian niemimaa, lännessä Victoriansalmi ja Victoriansaari, etelässä Simpsoninsalmi, Toddinsaari ja Adelaiden niemimaa ja lounaispuolella Queen Maud Gulf.
Saaren pinnanmuodot ovat pohjoisessa Victory Point, lännessä Gore Point, Point Le Vesconte, Erebus Bay ja Terror Bay, etelässä Douglas Bay, Booth Point, ja Gjoa Havenin kylä.
Inuiitit ovat asuneet saarella sukupolvien ajan. Tutkimusmatkailija John Ross saapui saarelle vuonna 1830. Hän luuli aluetta niemimaaksi ja nimesi sen Britannian kuninkaan Vilhelm IV mukaan. Lukuisat tutkimusmatkailijat etsiessään luoteisväylää ovat leiriytyneet saarelle talven ajaksi. John Franklinin retkikunnan laivat juuttuivat jäihin saaren luoteispuolella. Tämän seurauksena miehistö hylkäsi laivat ja he yrittivät kävellen päästä mantereelle, mutta suurin osa miehistä menehtyi matkalla. Kaksi retkikunnan miehistä on haudattu Hall Pointiin saaren etelärannikolle. Saari tunnetaan myös suuresta tundrakaribukannastaan, joka viettää saarella kesäkauden, ja joka muuttaa takaisin mantereelle syksyllä. Ilmaston lämpenemisestä johtuen saarelle on muuttanut uusia eläinlajeja. Saarella on tavattu vuoden 2005 jälkeen ensimmäistä kertaa harmaakarhuja ja ahmoja.
Vuonna 1903 tutkimusmatkailija Roald Amundsen oli etsimässä luoteisväylää, mutta talven tullen hän leiriytyi saaren eteläpuolella sijaitsevassa luonnon muovaamassa satamassa, joka nykyisin tunnetaan Gjoa Havenina. Hän vietti alueella kaikkiaan kaksi talvea ja oppi paikaillisilta inuiiteilta arktisen selviytymisen keinoja, jotka osoittautuivat elintärkeiksi hänen myöhemmin suorittamallaan etelämantereen valloituksella. Amundsen vietti alueella kaikkiaan 22 kuukautta.
Kuokkalankoski

Kuokkalankoski sijaitsee Lempäälässä. Se on suosittu kalastuspaikka.
Kosken rannalla on Kuokkalan kylä. Lempäälän tärkeimmät myllyt ovat aikoinaan olleet kosken rannalla. Koskea perattiin  1700- ja 1800-luvulla, mutta sitä ennen siinä oli suuri putous.
Ennen Lempäälän kanavan rakentamista koski oli ainoa Vanajaveden ja Pyhäjärven välinen vesireitti, mutta laivaliikennettä siinä ei voinut harjoittaa, vaan kosken on noussut vain kaksi laivaa. Höyrylaiva Ilmarinen onnistui pääsemään läpi vuonna 1863, ja vuonna 1866 siitä purjehti siipirataslaiva Vanaja.
Kosken partaalla pidetään vuosittain Kuokkalankosken markkinat.
Nancy Sinatra

| Nancy Sinatra |
| --- | --- |
 Sinatra 1960-luvulla
Henkilötiedot
Syntynyt: 8. kesäkuuta 1940 (ikä 84)
Ammatti:  laulaja, näyttelijä
Muusikko
Laulukielet:  englanti
Aktiivisena:  1961-
Tyylilajit:  popmusiikki
Levy-yhtiöt:  Boots Enterprises, Inc.  Reprise Records  RCA Records  Private Stock  Elektra Records  Cougar Records  Buena Vista Records  Attack Records
Aiheesta muualla
www.nancysinatra.com
  [ Muokkaa Wikidatassa ] [ ohje ]  
Nancy Sandra Sinatra (s. 8. kesäkuuta 1940 Jersey City, Yhdysvallat) on yhdysvaltalainen laulaja ja näyttelijä. Hän on laulaja Frank Sinatran ja tämän ensimmäisen vaimon, Nancy Barbaton, tytär. Hänen uransa lähti nousuun 1960-luvun puolivälissä ”These Boots Are Made for Walkin’” -hitin ansiosta. Nancy Sinatra tunnetaan persoonallisesta alttoäänestään.
Nancy Sinatra on saanut tähden Hollywood Walk of Famelle.
Diskografia

Boots  (1966)
How Does That Grab You? (1966)
Nancy in London (1966)
Country, My Way  (1967)
Sugar (1966)
Movin' with Nancy (soundtrack) (1968)
Nancy (1969)
Woman  (1972)
One More Time  (1995)
Nancy Sinatra (2004)
Tunnetuimpia levytyksiä

These Boots Are Made for Walkin' (1966)
Summer Wine Lee Hazlewoodin kanssa (1967)
Somethin' Stupid Frank Sinatran kanssa (1967)
You Only Live Twice (1967)
Jackson Lee Hazlewoodin kanssa (1967)
Lady Bird Lee Hazlewoodin kanssa (1967)
Valkokankaalla

Sinatran kappaleita kuullaan myös elokuvien soundtrackeillä:
kappale ”Bang Bang” elokuvassa Kill Bill
kappale ”These Boots Are Made for Walkin’” elokuvassa Full Metal Jacket
kappale ”You Only Live Twice” elokuvassa Elät vain kahdesti
kappale ”These Boots Are Made for Walkin’” elokuvassa Austin Powers – kumma jätkä
kappale These Boots Are Made For Walkin’” elokuvassa Nyt ja silloin
Aiheesta muualla

Kuvia tai muita tiedostoja aiheesta Nancy Sinatra Wikimedia Commonsissa
Viralliset kotisivut (englanniksi)
Nancy Sinatra Myspacessa (englanniksi)
Nancy Sinatra Internet Movie Databasessa. (englanniksi)
Nancy Sinatra Elonetissä.
Sinatran perheen viralliset sivut (englanniksi)
Kristian Swanljung

Karl Kristian Swanljung (19. elokuuta 1892 Vaasa – 6. syyskuuta 1964 Helsinki) oli suomalainen kirjailija.
Swanljungin vanhemmat olivat asianajaja Karl Johan Svanljung (1861–1932) ja hänen ensimmäinen vaimonsa Anna Ahnger. Hän meni 1923 naimisiin Pietarissa Elisabeth von Arronetin kanssa mutta liitto päättyi avioeroon. Myöhemmin Swanljung meni naimisiin Hilma Ester Olsonin (1903–1985) kanssa.
Swanljung lähti oppikoulun suoritettuaan Pietariin, jossa hän toimi ensimmäisen maailmansodan aikana pankkivirkailijana ja liikemiehenä. Keväällä 1918 hän lähti Siperiaan ja kiersi sitten useiden vuosien ajan Aasiassa Siperian ohella muun muassa Mongoliassa, Keski-Aasiassa ja Afganistanissa. Hän liittyi syksyllä 1919 amiraali Aleksandr Koltšakin valkoiseen armeijaan. Koltšakin kärsittyä tappion Swanljung pakeni armeijan mukana Uralilta Siperiaan, haavoittui ja sairastui koleraan. Lopulta hän karkasi armeijasta joulukuussa 1919 piileskellen sitten bolševikkien hallitsemassa Siperiassa vuoteen 1924 saakka kunnes pääsi siirtymään Mongolian rajan yli. Swanljung julkaisi vuonna 1928 näistä seikkailuistaan kirjan Ajettuna kuin villieläin : muistelmia Siperiasta joka ilmestyi samanaikaisesti englanniksi, espanjaksi, ruotsiksi ja suomeksi.
Kristian Swanljung on haudattu Nuijamaan hautausmaalle.
Teoksia

Ajettuna kuin villieläin : muistelmia Siperiasta. WSOY 1928 (ilmestyi samanaikaisesti englanniksi (Men and monsters), espanjaksi, ruotsiksi ja suomeksi)
Manifestin jälillä : Venäjällä, Afganistanissa ja Siperiassa vuonna 1918. WSOY 1929
Om Ryska ikoner. Finsk tidskrift 12/1936
Kohtalokas kotiinpaluu

| Kohtalokas kotiinpaluu> Tiger Bay |
| --- | --- |

Ohjaaja:  J. Lee Thompson
Käsikirjoittaja:  John Hawkesworth
Tuottaja:  John Hawkesworth
Säveltäjä:  Laurie Johnson
Kuvaaja:  Eric Cross
Leikkaaja:  Sidney Hayers
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Independent Artists
Levittäjä:  Rank Organisation Netflix
Kesto:  105 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Kohtalokas kotiinpaluu (Tiger Bay) on J. Lee Thompsonin ohjaama brittiläinen jännityselokuva vuodelta 1959. Sen pääosia esittävät Horst Buchholz ja John Mills sekä tämän tytär Hayley Mills, tuleva lapsitähti ensimmäisessä elokuvaroolissaan.
Juoni

Puolalainen merimies (Buchholz) rantautuu Englantiin ja tapaa naisystävänsä. He riitautuvat, ja suutuspäissään mies ampuu naisen kuoliaaksi. Naapurin 11-vuotias tyttö (Hayley Mills) näkee surmatyön sattumalta, ystävystyy merimiehen kanssa ja lähtee tämän mukaan yön yli kestävälle pakomatkalle. Poliisikomisario (John Mills) ryhtyy tutkimaan tapausta, mutta tyttö ei anna merimiestä ilmi.
Vastaanotto

Hayley Mills voitti Bafta-palkintogaalassa roolistaan vuoden parhaan tulokkaan sarjan, minkä lisäksi elokuva sai ehdokkuudet parhaan elokuvan, parhaan brittielokuvan ja parhaan brittikäsikirjoituksen sarjoissa. Mills sai erikoispalkinnon myös Berliinin elokuvajuhlilla, jossa elokuva oli ehdolla Kultaisen karhun saajaksi.
Helsingin Sanomien Paula Talaskivi piti uutuuselokuvaa jäntevästi ohjattuna, huoliteltuna ja mukaansatempaavana. Saman lehden tv-sivulla 1974 Rauno Harju piti sitä rutiiniohjaaja Thompsonin (mm. Tuomitun kosto, Navaronen tykit) parhaimpiin kuuluvana. Hänestä se on yhtäältä tavallinen jännitysfilmi, mutta myös mielenkiintoinen ihmissuhteiden kuvaus, jossa ohjaaja pyrkii ymmärtämään henkilöitään ja heidän vaikuttimiaan. ”Ympäristöä käytetään filmissä taidokkaasti hyväksi, englantilaisen satamapahasen slummit elävät antaen elokuvalle sävyjä, syvyyttä ja vivahteita.”
Aiheesta muualla

Kohtalokas kotiinpaluu Internet Movie Databasessa (englanniksi)
Elokuva katsottavissa Internet Archivessa
Kuorejärvi

Kukkarojärvi tarkoittaa seuraavia:
Kuorejärvi, järvi Kuhmoisten Haikupohjalla
Kuorejärvi, järvi Kuhmoisten Kylämässä
Kuorejärvi, järvi Mäntyharjulla
Kuorejärvi, järvi Polvijärvellä
Kuorejärvi, järvi Puolangalla
Kuorejärvi, järvi Puumalassa
Kuorejärvi, järvi Ristimäellä
Kuorejärvi, järvi Saarijärvellä
Kuorejärvi, järvi Tampereella
Kuorejärvi, järvi Uuraisissa
Kuorejärvi, järvi Vieremällä
Kuorejärvi, järvi Ylöjärven Kurussa
Iso Kuorejärvi, järvi Joutsassa
Iso Kuorejärvi, järvi Pieksämäellä
Kaita Kuorejärvi, järvi Joutsassa
Pieni Kuorejärvi, järvi Pieksämäellä
Pyöreä Kuorejärvi, järvi Joutsassa
Valkea Kuorejärvi, järvi Joutsassa
| --- | --- |
: Tämä on täsmennyssivu, jolla luetellaan useita samannimisiä järviä.
Kuningas Saudin yliopisto

| Kuningas Saudin yliopisto> جامعة الملك سعود King Saud University |
| --- | --- |
 Kuningas Saudin yliopiston sisäänkäynti.
Perustettu:  1957
Tyyppi:  julkinen
Opiskelijoita:  35 810
Sijainti:  Riad,  Saudi-Arabia
Sivusto:  www.ksu.edu.sa/en/
Kuningas Saudin yliopisto (arab. جامعة الملك سعود‎, Jāmi‘at al-malik Sa‘ūd, engl. King Saud University) on Saudi-Arabian pääkaupungissa Riadissa toimiva julkinen yliopisto. Sen perusti vuonna 1957 kuningas Sa’ud ibn Abdilaziz Riadin yliopistona. Nimi vaihdettiin vuonna 1982.
Vuonna 2017 kansainvälinen Shanghain Jiao Tong -yliopiston ARWU-yliopistoranking sijoitti Kuningas Saudin yliopiston 101.–150. korkeatasoisimmaksi yliopistoksi maailmassa. Yliopiston rankingsijoitus on noussut 2010-luvulle tultaessa ja 2010-luvulla merkittävästi.
Science-tiedelehdessä nostettiin vuonna 2011 keskusteluun Kuningas Saudin yliopiston ja toisen saudiarabialaisen yliopiston (Kuningas Abdilazizin yliopiston) "agressiiviseksi" luonnehditut toimet yliopistorankingin parantamiseksi. Myös sittemmin, esimerkiksi vuonna 2014 yliopistolla on käynnistetty ohjelma kansainvälisesti viitatuimpien, ARWU top-500 -yliopistoissa toimivien huippututkijoiden palkkaamiseksi yliopiston palvelukseen. Kuningas Saudin yliopistolla onkin näkyvä ja melko runsas rahoitus erityisesti kansainvälisesti viitatuimpien tutkijoiden palkkaamiseksi, tai yhteistyöhön yliopiston kanssa sekä jatko-opintovaiheen tutkija-opiskelijoiden ja heidän ohjaajiensa kansainvälisten julkaisujen edistämiseksi.
Kuningas Saudin yliopistossa opiskelee niin miehiä kuin naisiakin. Vuonna 2017 opiskelijoita oli yhteensä 35 810, joista kansainvälisiä opiskelijoita oli 1 033（3 %). Pääosa opiskelijoista (33 746 kpl) opiskeli alempaa korkeakoulututkintoa. Ylempää tai jatko-tutkintoa opiskeli 2 064 henkeä.
Aiheesta muualla

Kuvia tai muita tiedostoja aiheesta Kuningas Saudin yliopisto Wikimedia Commonsissa
Kuorejoki

| Kuorejoki |
| --- | --- |
 Jokea kantatie 78:n sillan kohdalla alavirtaan.
Alkulähde:  Kuorejärvi, Puolanka
Laskupaikka:  Kiiminkijoki, Kuoreleuka
Maat:  Suomi
Pituus:  14 km
Alkulähteen korkeus:  170,8 m
Kuorejoki on Kiiminkijoen vesistöalueeseen kuuluva joki  Puolangalla. Se lähtee Kuorejärven Sotamiehenlahden pohjoiskolkasta ja laskee ensin luoteeseen, kantatie 78:n ali, ja sitten länteen. Joki yhtyy Kiiminkijokeen Nivanperän Kuoreleuassa. Joen nimettyjä koskiosuuksia ovat ylävirralla Kuorekoski, Rytkönkoski ja Kertunkoski ja alavirran puolella Hauskakoski. Jokivarsi on asumaton eikä sinne ole tieyhteyttä alavirran Lehmikankaalle menevää metsäautotietä lukuun ottamatta.
Kullerjärvi

| Kullerjärvi |
| --- | --- |
Valtiot:  Suomi 
Paikkakunta:  Laitila 
Koordinaatit:  60°53′54″N, 21°31′01″E
Vesistöalue ja valuma-alueen tietoja
Laskujoki:  oja Kaarnijärveen
Järvinumero:  32.004.1.008
Mittaustietoja
Pinnankorkeus:  15,0–17,5 m
Rantaviiva:  0,726 km 
Pinta-ala:  2,755 ha  
 fiKullerjärvi 
Kullerjärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven - Lukujärven valuma-alueeseen.
Maantiede

Järven pinta-ala on 2,8 hehtaaria ja se on halkaisijaltaan 250 metriä. Siihen ei laske ojia eikä siitä lähde ojaa. Järveä ympäröivän kosteikon reunalta virtaa liikavesioja, joka yhtyy lasketusta Mustajärvestä lähtevään ojaan, joka laskee Kaarnijärveen. Järvellä on 730 metriä rantaviivaa ja sen ranta on pääosin kosteikkoa, jota ympäröi moreenipohjainen metsämaasto. Järven rannat ovat rakentamattomia.
Luonnontila

Järvi on nykyään osittain tai kokonaan kasvanut umpeen, mikä riippuu tulkinnasta. Vuoden 1968 peruskartassa järvi oli muodoltaan pyöreä ja siinä oli avovettä, mutta vuoden 1984 kartassa se oli kutistunut selvästi.
Etymologia

Kullerjärven ympäristössä on keskittymä kalevalaisia nimiöitä kuten Untamala, Kaukola, Seppälä ja Ilotunniemi. Sen vuoksi järven nimeen voisi liittää Kullervoon viittaava selitys.
Koronaviruspandemia San Marinossa

| Koronaviruspandemia San Marinossa |
| --- | --- |

Yleistä
Virus:  SARS-CoV-2
Tauti:  COVID-19
Lähtöpaikka:   Wuhan, Kiina
Ensimmäinen tapaus
Aika:  27. helmikuuta 2020
Paikka:   Rimini, Italia
Tapaukset
Vahvistetut:  14 968
Kuolleet:  112
 Tiedot päivitetty viimeksi 21.3.2022. 
Koronaviruspandemia San Marinossa on osa maailmanlaajuista COVID-19 -pandemiaa, joka alkoi vuonna 2020. Maassa oli 21. maaliskuuta 2022 mennessä raportoitu yhteensä 14 968 tapausta ja 112 koronaan liittyvää kuolemaa.
San Marinossa ensimmäinen tapaus todettiin 27. helmikuuta 2020. Kyseessä oli 88-vuotias mies, jolla oli ennestään heikentynyt immuniteetti. Häntä hoidettiin Riminissä, Italiassa. Ensimmäinen vahvistettu kuolemantapaus raportoitiin 1. maaliskuuta ja kyseessä oli sama 88-vuotias.
Rajoituksia ja toimia

San Marino sulki rajansa 9. maaliskuuta 2020.
Vuoden 2020 kuntavaaleja siirrettiin marraskuun 29. päivään pandemian takia elokuussa 2020.
Rokotukset

San Marinossa käyttöön hyväksytyt koronarokotteet ovat venäläiset Sputnik V ja Sputnik V Light.
Toukokuussa 2021 San Marinon terveysministeri Roberto Ciavatta ilmoitti, että kaikki vähintään kolme yötä maassa majoittuvat ulkomaalaiset voivat saada Sputnik V -rokotteen maksamalla 50 euron maksun. Hintaan kuului kaksi annosta, joiden väli toisistaan on 3–4 viikkoa. Ulkoministeri Luca Beccarin mukaan tavoitteena oli houkutella maahan turisteja.
21. maaliskuuta 2022 mennessä maan yli 5-vuotiaista 82 % oli täysin rokotettu.
Kuokkavieraat (kuoro)

Kuokkavieraat on vuonna 1974 perustettu kansanlauluryhmä, jonka ytimenä oli alun perin Helsingin yliopiston Maatalous-metsätieteellisen tiedekunnan opiskelijoiden suomalaiseen kansanlauluperinteeseen pohjaava laulu- ja tanssiryhmä.
Nykyään ryhmä toimii Karjalan Nuoret ry:n alaisuudessa ja on yksinomaisesti lauluryhmä, jonka ohjelmisto koostuu uudesta ja vanhasta suomalais-ugrilaisesta ja skandinaavisesta kansanlaulusta.
2000-luvulla ryhmää ovat ohjanneet mm. kansanmuusikot Kiureli Sammallahti, Veera Voima, Anna Karvonen ja Juulia Salonen, Emmi Kuittinen ja Mirva Soininen. Nykyisin ohjaajana toimii Helena Haaparanta. Kuokkavieraat ovat esiintyneet toistuvasti mm. Kaustisen kansanmusiikkifestivaalilla, Helsingin Juhlaviikkojen Art goes Kapakka -tapahtuman Kuorojen kierroksella, Faces-etnofestivaaleilla, Seurasaaren kansanmusiikkitapahtumissa ja Espoon Juurijuhla - RotFest festivaaleilla. Kuokkavieraat esiintyvät myös erilaisissa yksityistilaisuuksissa.
Aiheesta muualla

Kuokkavieraat - YouTube
Kultainen ruusu

| Kultainen ruusu |
| --- | --- |

Palkitaan:  Kultainen Ruusu   (Rose d’Or) on televisio-ohjelmille ja radio-ohjelmille myönnettävä palkinto
Maa:  Sveitsi
Ensimmäinen palkinto:  1961
Kultainen Ruusu (joskus myös Montreux’n Kultainen ruusu, ransk. Rose d’Or) on televisio-ohjelmille ja radio-ohjelmille myönnettävä arvostettu kansainvälinen palkinto. Palkintoa on jaettu vuodesta 1961 lähtien. Kultainen Ruusu -palkinto jaetaan samannimisillä festivaaleilla (Rose d’Or Festival), jotka pidetään nykyään Sveitsin Luzernissa. Vuoteen 2003 asti festivaalit järjestettiin Montreux’ssä. Vuonna 2014 kilpailuun tuli mukaan myös radio.
Kultainen Ruusu -palkinnot jaetaan vuosittain kahdeksalle eri televisio-ohjelmatyypille:
komedia
tilannekomedia
saippuasarja
tositelevisio
variety
musiikkiohjelma
peliohjelma
taide- ja erikoisohjelma